Vera Lyubatovitc

Vera Spiridonovna Lyubatovitc yer-kirafa gu Ostackina ( rossiavon Вера Спиридоновна Любатович, Осташкина ) tiyir rossiaf artowasik. Koe Moskva koe Rossia ba 07/08/1855 kobliyir. Ba 01/01/1908 koe mila widava awalkeyer.

 Blirizva 
Vera Lyubatovitc tiyir nazbeikya ke gaderopafe gelbesikye ke Cernagora tise dritik. Gadikya tiyir vey yasa ke pilkotik va moavaxo. Vera va baroya berikya dikiyir : Olga ( 1854-1917 ) is Tatyana ( 1859-1932 ) is Klavdya ( 1860-1924 ).

Radimi oldafa vayara, bak 1871 do Olga berya va Swiza koirubar lize va selaropa koe kotla ke Zürich vayar. Do Olga is aryon jotaf rossiaf vayasik va Seltevaf Artowas Kotrossiaf grustaks denfir ise koe rubiaxe ke Vpered rossiavafa seltevafa virda ke Pyotr Lavrov.

Koe Swiza birgaf rossiaf gindaf ardial tiyir toideson tegipis ise va rotis artowasik bolkon tcaluteyer. Batdume moi dimpira ko Rossia ba 28/10/1874, Vera zo soper aze ko flint ke Xarkiv zo arburer. Titi 1875 amudanon zo tunuyar aze ba 03/03/1876 zo vanbulur.

Voxe walion koe Moskva va inafa artowasa lospa gin denfir nume bak anyusteaksat ke 1875 gire zo soper. Do jontik palik gu kumsetusa gesiara is acagira is dagira va memwedaf sanegaks isu amuzera zo kojizar. Bal Jiz va 50 ba 26/03/1877 gu tevda ta poana kobara koe iaxe zo lanzar. Gakera gu dagira koe Sibiria sperantanon zo nuner nume ko Tara koe gola ke Tobolsk zo stanjur.

Banlize va Viktor Ostackin ( 1854 - >1903 ) rungruper, i va ar divblinik lanzayan gan Jiz va 193, aze bak 1880 yerumar. Nope « fimafa turestara » tove lizukaf tawadayikeem, sin bak 1881 zo divstad aze ko Kartcinskuy koe utca ke Krasnoyarsk zo arbured. Mali 1882 koe Minusinsk az Yeniseysk blid. Ba 1890 ko europafa Rossia enintenon ronodimpid.

Bam va Oryol koirubad. Kaikion giva gracawed. Vera Lyubatovitc ba 01/01/1908 koe Moskva awalker aze koe Vagankovo awalkikxo zo kotawar.

 Dere rupec 

 Vuestexeem 

 (fr) Olga S. Lyubatovitc, Le proche et le lointain, koe Quatre femmes terroristes contre le tsar, Paris, Maspero, 1978
|style="vertical-align: top;"|

|}

Lyubatovitc (Vera)
Lyubatovitc (Vera)
Lyubatovitc (Vera)